Káosz az első atlétikai vb-döntő rajtjánál
A tegui atlétikai világbajnokság első döntője, a női maratonfutás vígjátékba illő jelenettel indult, a startbírók nem voltak a helyzet magaslatán.
Remélhetőleg a szervezőknek nem lesz annál nagyobb hibája a a tegui atlétikai vb-n, mint amivel rögötn az első éremosztó futamot, a női maratonfutást indították.

Az is utánozhatatlan, hogy a 42 kilométeres futás rajtjánál kiugrik valaki, de most megtörtént. Mivel azonban a rajtpisztoly nem dördült el, a nekieredő mezőnyt visszaküldték a rajtvonal mögé.

A futók még visszafelé bandukoltak, amikor váratlanul ellőtték a rajtot. Néhány jóreflexű atléta sarkon fordult és futni kezdett, de útjukat állta egy versenybíró.

A női maratonisták össze-vissza szaladgáltak a rajtban:

A hölgyek és a szervezők végül összeszedték magukat, és elkezdődhetett az első vb-futam, ami hármas kenyai sikerrel zárult, az afrikai hölgyek a táv utolsó 10 kilométerén megették a mezőnyt.

Eredmény – atlétikai világbajnokság, Tegu, Dél-Korea

Maratonfutás, nők:
1. Edna Kiplagat (kenyai) 2:28:43 óra
2. Priscah Jeptoo (kenyai) 2:29:00 óra
3. Sharon Cherop (kenyai) 2:29:14 óra
Sport